Joaquín de Eleta

Joaquín de Eleta la Piedra (Burgo de Osma,  - Madril, ) espainiar frantziskotarra izan zen. Karlos III.aren aitorle izan zen (1761), eta eragin handia izan zuen harengan. Klemente XIV.a Aita Santuak Tebasko artzapezpiku egin zuen (1769), eta geroago Osmako gotzain (1786). Inkisizio-kontseiluko kide izan zen. Aljeriaren kontrako kanpaina bultzatu zuen, erlijio-arrazoiak zirela-eta. Jesuiten etsai izaki, haiek kanporatzearen alde agertu zen hartarako eratu zen biltzarrean.

Erreferentziak 

Espainiako apezpikuak
Espainiako frantziskotarrak
Soria probintziako jendea
Madrilen hildakoak